CELEX: 62014TN0703
Language: sl
Date: 2014-10-02 00:00:00
Title: Zadeva T-703/14: Tožba, vložena 2. oktobra 2014 – Diktyo Amyntikon Biomichanion Net/Komisija

15.12.2014   
            
            
               SL
            
            
               Uradni list Evropske unije
            
            
               C 448/30
            
         Tožba, vložena 2. oktobra 2014 – Diktyo Amyntikon Biomichanion Net/Komisija
   (Zadeva T-703/14)
   (2014/C 448/39)
   Jezik postopka: grščina
   
      Stranki
   
   
      Tožeča stranka: Diktyo Amyntikon Biomichanion Net (Kaisariani, Grčija) (zastopnik: K. Damis, odvetnik)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga:
   
               —
            
            
               izdelavo strokovnega mnenja, zato da se preuči domnevne ugotovitve v letnem revizijskem poročilu, ki ga je izdelala KPMG AG, v zvezi s katerim je Komisija napačno in zmotno sprejela, da „ni dovolj alternativnih dokazov, ki bi potrdili zahtevane osebne stroške“. Ta dejavnik je bistvenega pomena za izid zadeve, saj izdatki za osebje vključujejo vse posredne stroške. Tožeča stranka poudarja, da je Evropska komisija revizijsko poročilo KPMG AG, v zvezi s katerim je družba DABNET AB posredovala pisne komentarje in zahtevo za ponovno preučitev skupaj z vsemi dokazi, sprejela brez zadostne utemeljitve oziroma brez odgovora glede dokazov; in
            
         
               —
            
            
               ugotovitev, prvič, da obvestilo o dolgovanem znesku št. 3241409008, ki je bilo poslano tožeči stranki 31/07/2014 in s katerim je bilo zahtevano plačilo 64  574,73, EUR, v zvezi z dogovorom glede pogodbe o izvedbi del FP7-SME-2007-222303 „FIREROB“, na podlagi revizijskega poročila 12-BA176-003, je v nasprotju s pogodbenimi obveznostmi Komisije in je neutemeljeno, drugič, da so stroški, ki jih je tožeča stranka predstavila v kontekstu zadevnega sporazuma, dopustni in, posledično, da je Komisija zavezana izdati dobropis v višini 64  574,73 EUR.
            
         
      Tožbeni razlogi in bistvene trditve
   
   Tožeča stranka v podporo svoji tožbi navaja štiri razloge.
   
               1.
            
            
               Prvi tožbeni razlog se nanaša na arbitražno klavzulo. Tožeča stranka trdi, prvič, da podani dokazi v celoti odražajo zaposlitev osebja tožeče stranke na projektu „FIREROB“; drugič, da nikjer v revizijskem poročilu ni navedeno, da zaposleni pri tožeči stranki niso izvedli dela v okviru pogodbe „FIREROB“; oziroma da je tožeča stranka podala napačne informacije ter, tretjič, da se je tožeča stranka zavezala, da bo zagotovila osebje za 12,2 oseb/mesec in da je tožeča stranka zagotovila skupno 21,92 oseb/mesec brez sprememb že dogovorjenega proračuna.
            
         
               2.
            
            
               Drugi tožbeni razlog se nanaša na zlorabo pravic. Tožeča stranka trdi, da je zahteva Komisije za nadomestilo zneska 64  574,73 EUR, namreč zneska, ki je skoraj petkrat višji od neposredne subvencije tožeči stranki (13  474,00 EUR) za delo, ki ga je tožeča stranka optimalno izvedla, v nesorazmerju in v nasprotju z načelom dobre vere pri izpolnjevanju pogodb.
            
         
               3.
            
            
               Tretji tožbeni razlog se nanaša na kršitev načela varstva legitimnih pričakovanj. Tožeča stranka trdi, mu ni bila dana zakonita pravica, da poda ugovore neposredno revizorju, ki je bil imenovan s strani Evropske komisije in pojasni neutemeljene trditve avtorja osnutka revizijskega poročila.
            
         
               4.
            
            
               Četrti tožbeni razlog se nanaša na načelo sorazmernosti. Tožeča stranka trdi, da je imela Komisija na podlagi člena II.24.1 Priloge II k sporazumu „FIREROB“ diskrecijsko pravico, da ne zahteva nadomestila za škodo, glede na to, da je tožeča stranka izvedla delo, ki je bilo ocenjeno zelo pozitivno in je doseglo visoke znanstvene rezultate.